CELEX: 32018D0662
Language: et
Date: 2018-04-27 00:00:00
Title: Komisjoni rakendusotsus (EL) 2018/662, 27. aprill 2018, millega määratakse Euroopa Liidu referentlabor lindude gripi ja Newcastle'i haiguse jaoks ning muudetakse nõukogu direktiivi 2005/94/EÜ VII lisa (teatavaks tehtud numbri C(2018) 2459 all) (EMPs kohaldatav tekst )

30.4.2018   
               
               
                  ET
               
               
                  Euroopa Liidu Teataja
               
               
                  L 110/134
               
            KOMISJONI RAKENDUSOTSUS (EL) 2018/662,
      27. aprill 2018,
      millega määratakse Euroopa Liidu referentlabor lindude gripi ja Newcastle'i haiguse jaoks ning muudetakse nõukogu direktiivi 2005/94/EÜ VII lisa
      
         
            (teatavaks tehtud numbri C(2018) 2459 all)
         
      
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 14. juuli 1992. aasta direktiivi 92/66/EMÜ, millega kehtestatakse ühenduse meetmed Newcastle'i haiguse tõrjeks, (1) eriti selle artikli 15 lõiget 1,
      võttes arvesse nõukogu 20. detsembri 2005. aasta direktiivi 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta, (2) eriti selle artikli 63 lõiget 2,
      ning arvestades järgmist:
      
                  (1)
               
               
                  Direktiivis 92/66/EMÜ (*1) on sätestatud minimaalsed tõrjemeetmed, mida tuleb võtta Newcastle'i haiguse puhangu korral kodulindude, kirjatuvide ning teiste tehistingimustes peetavate lindude hulgas. Kõnealuse direktiivi artikliga 15 on ette nähtud Euroopa Liidu referentlabori määramine Newcastle'i haiguse jaoks, et täita kõnealuses artiklis sätestatud ülesandeid ja kohustusi.
               
            
                  (2)
               
               
                  Direktiivis 2005/94/EÜ on sätestatud teatavad ennetusmeetmed, mille eesmärk on lindude gripi järelevalve ja varane avastamine, ning minimaalsed tõrjemeetmed, mida võetakse lindude gripi puhangu korral kodulindude ja teiste tehistingimustes peetavate lindude hulgas. Kõnealuse direktiivi artikli 51 lõikes 1 on sätestatud, et nimetatud direktiivi VII lisa punktis 1 nimetatud labor on lindude gripi jaoks Euroopa Liidu referentlabor, mis peab täitma sama direktiivi VII lisa punktis 2 loetletud ülesandeid ja kohustusi.
               
            
                  (3)
               
               
                  Tulenevalt Ühendkuningriigi poolt vastavalt Euroopa Liidu lepingu artiklile 50 esitatud teatisest peavad praegu direktiivide 92/66/EMÜ ja 2005/94/EÜ kohaselt lindude gripi ja Newcastle'i haiguse jaoks määratud Euroopa Liidu referentlaborid lõpetama oma ülesanded ja kohustused Euroopa Liidu referentlaborina kõnealuse kahe haiguse puhul.
               
            
                  (4)
               
               
                  Võttes arvesse lindude gripi ja Newcastle'i haiguse väga sarnaseid kliinilisi tunnuseid, diagnoosimeetodeid ning nõutud eksperditeadmisi ja varustust, on asjakohane määrata üks Euroopa Liidu referentlabor mõlema haiguse jaoks.
               
            
                  (5)
               
               
                  Selleks et vältida häireid lindude gripi ja Newcastle'i haiguse jaoks määratud Euroopa Liidu referentlabori tegevuses ning anda äsjamääratud referentlaborile piisavalt aega oma ülesannete ja kohustuse raames täies ulatuses toimima hakkamiseks, on asjakohane kohaldada käesolevas otsuses sätestatud meetmeid alates 1. jaanuarist 2019.
               
            
                  (6)
               
               
                  Komisjon on tihedas koostöös liikmesriikidega korraldanud konkursi lindude gripi ja Newcastle'i haiguse jaoks Euroopa Liidu referentlabori valimiseks ja määramiseks, võttes arvesse labori tehnilise ja teadusliku pädevuse kriteeriume ning labori töötajate eksperditeadmisi.
               
            
                  (7)
               
               
                  Pärast valikumenetluse lõpetamist tuleks edukaks osutunud labor – Itaalias Legnaros asuv Istituto Zooprofilattico Sperimentale delle Venezie (IZSVe) – määrata Euroopa Liidu referentlaboriks lindude gripi ja Newcastle'i haiguse jaoks määramata ajavahemikuks, mis algab 1. jaanuaril 2019.
               
            
                  (8)
               
               
                  Käesoleva rakendusotsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA OTSUSE:
      Artikkel 1
      Itaalias Legnaros asuv Istituto Zooprofilattico Sperimentale delle Venezie (IZSVe) määratakse käesolevaga Euroopa Liidu referentlaboriks lindude gripi ja Newcastle'i haiguse jaoks.
      Artikkel 2
      Direktiivi 2005/94/EÜ VII lisa punkt 1 asendatakse järgmisega:
      
         
                     „1.
                  
                  
                     Euroopa Liidu referentlabor lindude gripi jaoks on:
                     Istituto Zooprofilattico Sperimentale delle Venezie (IZSVe), Legnaro, Italy.“
                  
               
      Artikkel 3
      Käesolevat otsust kohaldatakse alates 1. jaanuarist 2019.
      Artikkel 4
      Käesolev otsus on adresseeritud liikmesriikidele.
      
         Brüssel, 27. aprill 2018
         
            
               Komisjoni nimel
            
            
               komisjoni liige
            
            Vytenis ANDRIUKAITIS
         
      
      
         (1)  EÜT L 260, 5.9.1992, lk 1.
      
         (2)  ELT L 10, 14.1.2006, lk 16.
      
         (*1)  Nõukogu direktiivi 92/66/EMÜ viiakse praegu kooskõlla ELi toimimise lepingu ja määrusega (EL) 2017/625 ametlike kontrollide kohta.